Livemusikken vil om lørdagen under festivalen spille langs åen og sågar også i vandet på en scene nedenfor Magasin.

Annonce

Årets Spot Festival kommer til at ligne ingen anden i festivalens over 20 år lange historie.

<p>R?n?B-succesen Karl William er blandt de foreløbig navne til Spot Festival, der alt i alt præsenterer omtrent 150 navne. Arkivfoto: Axel Schütt.</p>

I hvert fald om lørdagen i dagene 28. april-1. maj, hvor Spot finder sted.

Anya

Her vil der nemlig være levende musik flere steder langs Aarhus Å.

Foreløbigt mest spektakulært på en scene ude i åen, nærmere bestemt nedenfor Magasin.

I alt vil der være mulighed for at opleve over 20 gratis koncerter med artister og bands, der endnu ikke er navngivet.

Alle falder de i tråd med festivalens mangeårige målsætning om at præsentere fortrinsvis splinternye talenter indenfor genrer, der spænder vidt og bredt.

Initiativet er støttet af både Aarhus Kommune og Aarhus 2017.

Med koncerterne langs åen, går Spot, med festivalleder Gunnar K. Madsens ord, »all in i tre-årigt forsøg med at præsentere en alternativ festivalplads.«

»Hele strækningen herfra (Spot Festivals kontor tæt ved spillestedet Voxhall,red.) og hen til Dokk1 er et stykke geografi, der rummer nogle faciliteter både indendørs og udendørs, som kan udvikles med årene.«

»En af vores udgangspunkter er jo at få understøttet, at Aarhus som en førende musikby er dér, hvor det mest innovative omkring musikken finder sted.«

»Det kan gælde både musikkens eget udtryk og den måde, man sætter det op på,« forklarer Gunnar K. Madsen.

Men hvorfor er det i hele taget nødvendigt med dette ekstra skridt i forhold til at arrangere festivalen?

Lever den ikke fint på de »Spot-betingelser«, vi kender - i Scandinavian Congress Center, Musikhuset og flere af byens spilesteder?

»Det kunne vi også godt,« siger Gunnar K. Madsen.

»Men sagen er, at vi, sammen med Aarhus Kommune, godt kan se værdien i, at man byggerpåog skaber en endnu større musikalsk begivenhed i byen i den weekend.«

»Det er den ene faktor. Den anden er, at det allerede sker,« fortsætter Gunnar K. Madsen.

»For de senere år har vi oplevet, at flere og flere aktører i ly af - eller i medfør af Spot - byder ind med arrangementer.«

»Det er kun godt for dem, for Spot og for byen i det hele taget. Jo mere, der kommer til at ske, jo mere kan vi hæve barren for, hvad vi kan præstere i byen af musik. og jo flere mennesker kan vi potentielt tiltrække.«

Jørn Sønderkjær Christensen, eventchef ved Aarhus Events, Aarhus Kommune, er begejstret for initiativet med at få foldet Spot Festival endnu mere ud.

»Vi synes, at Spot Festival er helt kanon, men at den på en måde også havde mere i sig. Set med byens briller er det fantastisk, at folk i Aarhus, der måske ikke nødvendigvis deltager i Spot, kommer til at opleve en by, der langs åen vil vibrere nærmest ligegyldigt hvor de vender sig hen.«

»Aarhus Events er sat i verden for at bidrage til vækst, men også til udviklingen af de potentialer, vi har i byen. Hvilket vil sige at være med til at skabe oplevelser for folk i byen og dens gæster.«

»Og det synes jeg i høj grad, at et projekt som dette rummer.«

Eventchefens ord understøttes af kulturrådmand Rabih Azad-Ahmad, som blandt andet udtaler:

»Jeg er superglad for, at Spot Festival bevæger sig ud i byen, og personligt glæder jeg mig til at opleve koncerter langs Åen.«

»Vi gentænker vores måde at anvende byrummet på og åbne vores kulturinstitutioner og events op for borgerne«.

Den overordnede idé om at lade Spot Festival fylde mere i byen har været en tilbagevendende tanke hos festivalleder Gunnar K. Madsen.

»Nogle synes måske, at vi gemmer os i vores faglighed »oppe på bjerget«. Spot som et brand kan sagtens tåle noget mere lys.«

»Jeg har selv syntes, at vi har manglet at få bredt fortællingen ud til den almindelige borger i byen.«

Det må siges, at der rådes bod på dén side af sagen i 2016.